Поштована, сви Уговори се налазе у ЈПШ Шуме Републике Српске а.д. Соколац и сигуран сам да ће Вам их дати на увид. Нема разлога да Вам не дају,  икада не бих прихватио да радим посао који није правно чист и за који нисам компетентан јер на тај начин штитим институцију професора факултета, исто то мислим и за мога колегу који има висоме моралне квалитете.  Финансијска средства која Ви помињете немају везе са Проф. др Дамјаном Пантићем и мојом маленкости. Та средства су у  ЈПШ Шуме Републике Српске а.д. Соколац и планирана су за финансирање радова на  прикупљању података (теренских и канцеларијских радова), које  обавља запослени или ангажовани у ЈПШ Шуме Републике Српске а.д. Соколац.  Средства су намењена за плате запослених, смештај на терену, храну , превоз и др.  Ради се о веома обимном и значајном послу који се ради једном у 50 или више година. Овај пројекат ће шумама Републике Српске донети велику финансиску корист у будућности, а трошкови израде су занемарљиви  у односу корист, иако сада изгледају велики. Цела стручна јавност која  разуме ову проблематику ће Вам потврдити добробит овог пројекта за шумарство и похвалити напоре на изради капиталног дела. Ја сам Вам у одговорима написао да смо ми потписали Уговор за ауторски рад, где су средства знатно мања од  реалне вредности посла, имајући у виду  време које треба да проведемо на изради таблица, одговорност и компетенције.  Написао сам вам да су скромна и износе мања од 5% вредности пројекта  када је у питању израда сортиментних таблица, која је комплекснија у односу на запреминске. Биће ми част и задовољство да Вам будем сговорник када завршимо ово капитално дело и објавите вест о значајном искораку шумарске струке у Републици Српској.

Још једном Вам се захваљујем на интересовању,

Леп поздрав

--

*Dr Milorad Danilović, redovni profesor*

*Univerzitet u Beogradu, Šumarski fakultet*